ΧΙΟΣ: 27/7/2022 **ΠΡΟΣ: CHIOS SOCIETY GREATER**

Α.Π. : 54 **WASHINGTON, DC**

**ΘΕΜΑ: «Ευχαριστίες από το Αθλητικό Σωματείο ΑμεΑ ΙΩΝΕΣ Χίου»**

Αγαπητοί συμπατριώτες,

Οι αθλητές και το Διοικητικό Συμβούλιο του Νομαρχιακού Αθλητικού Σωματείου Ατόμων με Αναπηρία ΙΩΝΕΣ Χίου σας ευχαριστούν θερμά για τη σημαντική δωρεά και στήριξή σας προς το Σωματείο μας, το οποίο δραστηριοποιείται στη Χίο με μοναδικό σκοπό την άθληση των ατόμων με αναπηρία και με στόχο να εξασφαλίσει τα οφέλη της άσκησης και της ίσης συμμετοχής στο ευ αγωνίζεσθαι για τα άτομα με αναπηρία στο νησί μας.

Η χαρά και η ικανοποίηση που δίνει ο αθλητισμός έχουν φέρει κοντά μας 80 περίπου Α.μεΑ. διαφόρων ηλικιών και αναπηριών, τα οποία συμμετέχουν στα προγράμματα στίβου, κολύμβησης, επιτραπέζιας αντισφαίρισης, άρσης βαρών, μπότσια και παραδοσιακών χορών, ενώ οι ΙΩΝΕΣ συμμετέχουν ανελλιπώς στα Πανελλήνια Πρωταθλήματα κερδίζοντας μετάλλια και διακρίσεις και φέρνοντας τη Χίο στην πρώτη θέση των συμμετοχών από την επαρχία και στην Τρίτη θέση Πανελληνίως!!!

Η δράση του Σωματείου είναι απαιτητική και πολύ δαπανηρή, αφού απευθύνεται στην ιδιαίτερη κοινωνική ομάδα των Ατόμων με Αναπηρία και τα προγράμματα, για να λειτουργήσουν, χρειάζεται να στελεχωθούν, εκτός από γυμναστές και με συνοδούς, βοηθούς, αλλά και μέσο μεταφοράς με τον οδηγό του.

Τα τελευταία δύο χρόνια και με δεδομένες τις συνθήκες που έχουν διαμορφωθεί με την πανδημία, όλα τα έσοδα του Σωματείου έχουν δυστυχώς μειωθεί πάρα πολύ, με αποτέλεσμα να κινδυνεύουν ακόμα και τα προγράμματα! Σε αυτή λοιπόν τη δύσκολη συγκυρία, η δωρεά σας είναι πολύ σημαντική και είμαστε ευγνώμονες γι’ αυτό!

Σας ευχαριστούμε θερμά και ευχόμαστε να μπορείτε πάντα να προσφέρετε για το κοινό καλό και η ευλογία του Θεού να χαρίζει στις οικογένειές σας υγεία, ευτυχία και καλή πρόοδο σε όλους τους τομείς! Επίσης σας προσκαλούμε, όταν με το καλό επισκεφθείτε την πατρίδα μας, να έρθετε στο χώρο μας και να γνωρίσετε τα ΙΩΝΑΚΙΑ από κοντά!!!

ΜΕ ΕΚΤΙΜΗΣΗ

ΓΙΑ ΤΟ Δ.Σ. ΤΟΥ Ν.Α.Σ. Α.μεΑ. ΙΩΝΕΣ ΧΙΟΥ

**Η ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ**

**ΜΑΡΚΕΛΛΑ ΑΓΙΑΣΜΑΤΗ ΓΙΩΡΓΟΣ ΑΛΙΑΔΑΣ**